als_Latn dik_Latn sag_Latn
Juventusi në dy vite ka humbur yje si Arturo Vidal, Carlos Tevez, Paul Pogba dhe Alvaro Morata, por me mënyrën absolutisht të zgjuar të menaxhimit veçse është përforcuar.
Sot klubi bardhezi është i shëndetshëm financiarisht dhe shumë hapa përpara krahasuar me rivalët në Itali.
Finalja e Ligës së Kampionëve (3 qershor) është shporta e radhës e suksesit, por jo aq sa mendoni ju. Përballja me kampionët në fuqi, Real Madrid, vlen veçanërisht në aspektin sportiv, sepse arka e klubit nuk është se do të “bymehet”.
Fitimet që “Zonja e Vjetër” do të arrijë me trofeun shkojnë në 133,2 milionë euro, ndërsa në rast disfate 128,7 milionë euro. Thuajse e njëjta gjë, apo jo?
Çdo lojtar do të përfitojë nga 500 mijë euro në rast triumfi, kështu që është e kuptueshme se Juventusi më shumë fiton si humbës sesa si kampion në Serie A.
UEFA këtë sezon shpërndan gjithsej rreth 1,3 miliardë euro për klubet pjesëmarrëse, por sezonin tjetër kjo shifër do të shkojë në rreth 2,4 miliardë euro. Kjo do të thotë se pas dy vitesh Juventusi mund të përfitojë edhe rreth 100 milionë euro të tjera.
als_Latn als_Latn als_Latn als_Latn als_Latn als_Latn